Paterna llança una campanya per a donar a conèixer els avantatges del nou sistema de Cita Prèvia de l'Ajuntament
23/03/2016

# Paterna llança una campanya per a donar a conèixer els avantatges del nou sistema de Cita Prèvia de l'Ajuntament

[![Cita previa](/images/noticias/2016/03/cita-previa.jpg)](/images/noticias/2016/03/cita-previa.jpg)

23.03.2016

“El nou servei de cita prèvia, evitarà als veïns i veïnes desplaçaments i esperes innecessàries en poder sol•licitar torn per internet” ha declarat la regidora de Sostenibilitat i Atenció a la Ciutadania, Eva Pérez

L'Ajuntament de Paterna ha posat en marxa una campanya informativa per a donar a conéixer el nou sistema de cita prèvia que permet als veïns i veïnes del municipi sol•licitar torn en totes les oficines d'Informació i Atenció al Ciutadà (SIAC) , independentment d'on es troben.

“Una de les principals novetats és que, fins al moment, els ciutadans només podien sol•licitar cita prèvia per a l'oficina que es troba en l'edifici de l'Ajuntament. Gràcies a l'ampliació del servici, poden sol•licitar-ho en qualsevol de les oficines d'atenció amb què comptem en la Coma, Lloma Llarga, la Canyada o Terramelar", hi ha assenyalat la regidora de Sostenibilitat i Atenció a la Ciutadania, Eva Pérez.

En eixe sentit, el nou servici de cita prèvia, "evitarà als veïns i veïnes que viuen en els barris circumdants al nucli urbà, desplaçaments innecessaris i una menor espera gràcies a la millora del sistema", ha afegit la regidora.

Els ciutadans que vullguen sol•licitar cita prèvia podran fer-ho presencialment en les diferents oficines del SIAC, per telèfon en el 010, o a través de la web de l'Ajuntament www.paterna.es, on s'ha habilitat accés a les diferents oficines. D'esta manera els usuaris podran triar a través d'internet, tant l'oficina com la data i l'hora que millor s'ajuste a les seues necessitats.

Dins de la campanya, l'Ajuntament ha editat un vídeo en què s'explica el procediment que s'ha de seguir per a sol•licitar la cita prèvia i que es difondrà per xarxes socials i en la pròpia web de l'Ajuntament.